Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
*Se også den «FN-definerte» regionen: Det nordlige Amerika*

Nord-Amerika

Kart over regionen Nord-Amerika


|  |  |
| --- | --- |
| Areal | 23,752,692 km² |
| Folkemengde | 443,360,522 |
| Land | 3 Canadas flagg Mexicos flagg USAs flagg |
| Territorium | 3 Grønlands flagg Bermudas flagg Saint-Pierre og Miquelons flagg |
| Språk | engelsk, spansk, fransk, dansk, med flere. |
| Tidssoner | Fra UTC -3:00 (Nuuk, Grønland) til UTC -10:00 (Hawaii, USA) |
| Største byer | 1. Mexico by2. New York City3. Los Ángeles4. Chicago5. Toronto |
|

**Nord-Amerika** er en region (også kalt for et subkontinent) på det nordamerikanske kontinentet. Regionen består av Amerikas forente stater, Canada og Mexico. I noen sammenhenger blir landområdene til Saint-Pierre og Miquelon, Bermuda og Grønland regnet med. Nord-Amerika grenser mot Mellom-Amerika ved Tehuantepec-eidet.

Det totale arealet er regnet til 23 752 692 km², det vil si omtrent 4,8% av jordens overflate. Pr juli 2007 bodde det omtrent 443 360 522 mennesker i regionen. Om dette hadde vært et kontinent, så ville det vært det tredje største målt i areal, like bak Asia og Afrika. Det ville innehatt en fjerdeplass når det gjelder antall innbyggere, bak Asia, Afrika og Europa. Nord-Amerika og Syd-Amerika har fått sine navn fra den tyske kartografen Martin Waldseemüller som oppkalte kontinentet etter Americus Vespuccius.

De mest brukte språkene i regionen er engelsk, spansk og fransk. Begrepet Anglo-Amerika brukes som beskrivelse over delene av Amerika hvor engelsk er hovedspråk eller at det er knyttet opp en historiske og kulturelle bånd til England/Storbritannia eller generelt til De britiske øyer. Begrepet Latin-Amerika refererer til områder på det amerikanske kontinentet som har innflytelse fra det romanske språk. Fransk er historisk viktig og det blir benyttet i en del regioner. Canada er offisielt tospråklig (engelsk og fransk). Fransk er det offisielle språket i provinsen Quebec, i tillegg til å være et av de to offisielle språkene i provinsen New Brunswick.

Canada og USA er de to høyest utviklede landene i regionen, mens Mexico befinner seg like bak. Frihandelsavtalen NAFTA (The North American Free Trade Agreement) er viktig for økonomien for de tre landene som befinner seg i regionen. 

HDI for land i Nord-Amerika:

1. Canadas flagg 0.950 (høy)
2. USAs flagg 0.948 (høy)
3. Mexicos flagg 0.821 (høy)

De fem største byene i regionen.

1. Mexicos flagg Mexico by
2. USAs flagg New York
3. USAs flagg Los Ángeles
4. USAs flagg Chicago
5. Canadas flagg Toronto

Landområder i regionen Nord-Amerika
-----------------------------------

| Land / Territorium (land) | Areal(km²) | Befolkning(1. juli 2005) | Tetthet(per km²) | Hovedstad |
| --- | --- | --- | --- | --- |
| USAs flaggAmerikas forente stater | 9 629 091 | 300 165 500 | 30,7 | Washington, DC |
| Canadas flagg Canada | 9 984 670 | 32 805 041 | 3,3 | Ottawa |
| Mexicos flaggMexico | 1 972 550 | 106 202 903 | 53,8 | Mexico by |
| Bermudas flaggBermuda (Storbritannia) | 53 | 65 365 | 1 233,3 | Hamilton |
| Grønlands flaggGrønland (Danmark) | 2 166 086 | 56 375 | 0,026 | Nuuk |
| Saint-Pierre og Miquelons flaggSaint-Pierre og Miquelon (Frankrike) | 242 | 7 012 | 29,0 | Saint-Pierre |

Oppdeling av Amerika i regioner
-------------------------------

Oppdelingen av Amerika i regioner kan skape forvirring siden FN benytter seg av en geopolitisk inndeling og skiller ut det nordlige Amerika som en egen underregion. I Canada og USA blir *Nord-Amerika* som region ofte kun regnet som å inkludere deres egne landområder. I Mexico defineres regionen til å inkludere alle tre statene.

### Kulturell oppdeling

Amerika deles inn kulturelt i Anglo-Amerika og Latin-Amerika. Dette kan skape forvirring om det kun er den angloamerikanske delen som hører til regionen.

I de latinamerikanske landene samt Spania, Portugal og en del andre europeiske land, blir **hele** Amerika regnet som en verdensdel som igjen er delt opp i regionene: *Nord-Amerika*, Antillene, Mellom-Amerika og Sør-Amerika.